stanford-oval/wikipedia huggingface dataset:
הפרקליטה וו
הערות שוליים

↑  ""Extraordinary Attorney Woo" Finale Breaks Own Record For Highest Ratings In ENA History". Soompi. נבדק ב-22 באוגוסט 2022. {{cite web}}:  (עזרה)
↑  עמית אטיאס, ‏"משחק הדיונון" הבא? הלהיט הקוריאני החדש שמשגע את נטפליקס, באתר ‏מאקו‏, 22 ביולי 2022
↑  יאיר מור, האמריקאים דועכים, הזרים משתלטים | דירוג נטפליקס, באתר אייס, 9 בספטמבר 2022
1 2  יאיר מור, אמת או בושה? נטפליקס שוב מובכת | דירוג נטפליקס, באתר אייס, 25 באוגוסט 2022
↑  Oh, Se-rin (8 ביולי 2022). "마지막 촬영 맞다"…'이상한 변호사 우영우', 14일 마지막 촬영 예정 (공식입장)" ["It's the last filming right"… 'Strange Lawyer Woo Young-woo' to be filmed for the last time on the 14th (official position)] (בקוריאנית). TopNews. ארכיון מ-10 ביולי 2022. נבדק ב-10 ביולי 2022. {{cite web}}:  (עזרה)
↑  "'Extraordinary Attorney Woo' renewed for season 2" (באנגלית). Allkpop. 17 באוגוסט 2022. נבדק ב-20 באוגוסט 2022. {{cite web}}:  (עזרה)תחזוקה - ציטוט: url-status (link)
↑  "Second season of hit drama series 'Extraordinary Attorney Woo' confirmed" (באנגלית). Korea JoongAng Daily. 17 באוגוסט 2022. נבדק ב-20 באוגוסט 2022. {{cite web}}:  (עזרה)תחזוקה - ציטוט: url-status (link)
↑  עם זאת כבר היו תקדימים לפיהם אומנים קיבלו פטור משירות צבאי בשל תרומתם הרבה בייצוג המדינה במסגרת אומנותם.
↑  תרגום מהתרגום לאנגלית של הראיון בקוריאנית ב- Park Eun-bin answers 10 questions about Extraordinary Attorney Woo [ENG SUB], סרטון בערוץ "The Swoon", באתר יוטיוב (אורך: 16:45)
↑  "이상한 변호사 우영우 OST Special" [Strange Laywer Woo Young-woo OST Special]. Melon (בקוריאנית). נבדק ב-23 באוגוסט 2022. {{cite web}}:  (עזרה)
↑  "Extraordinary Attorney Woo (Original Television Soundtrack) Special". Apple Music. נבדק ב-22 באוגוסט 2022. {{cite web}}:  (עזרה)
1 2  Saloni Gajjar, Extraordinary Attorney Woo has rightfully become the global show of the summer, The A.V. Club, ‏3 ביולי 2022
↑  EXTRAORDINARY ATTORNEY WOO: SEASON 1 (2022), באתר Rotten Tomatoes.
↑  Weird Lawyer Woo Young Woo, באתר IMDb.
↑   서울 밤하늘에 떠오른 300개의 드론…“바다를 구해주세요” / KBS, סרטון בערוץ "KBS News", באתר יוטיוב (אורך: 04:15)
↑   우영우 막방날, 서울 하늘에 '드론 고래'가 뜬 이유는?, סרטון בערוץ "중앙일보", באתר יוטיוב (אורך: 01:13)
↑  "ENA's 'Extraordinary Attorney Woo' to become webtoon series". The Korea Herald. 6 ביולי 2022. ארכיון מ-7 ביולי 2022. נבדק ב-7 ביולי 2022 – via Naver. {{cite web}}:  (עזרה)
↑  Lee, Jae-lim (14 ביולי 2022). "'Extraordinary Attorney Woo' could be set for a US remake". Korea JoongAng Daily. ארכיון מ-19 ביולי 2022. נבדק ב-19 ביולי 2022 – via Naver. {{cite web}}:  (עזרה)
↑  Kang, Min-kyung (17 באוגוסט 2022). "[공식] 박은빈♥강태오 '이상한 변호사 우영우', 뮤지컬로 제작…2024년 초연" [[Official] Park Eun-bin ♥ Kang Tae-oh 'Strange Lawyer Woo Young-woo' to be made into a musical... premiere in 2024] (בקוריאנית). Ten Asia. ארכיון מ-17 באוגוסט 2022. נבדק ב-17 באוגוסט 2022 – via Naver. {{cite web}}:  (עזרה)
↑  Ahn, Eun-jae (6 בספטמבר 2022). "우영우' 2022 BCWW 최고의 화제작…전세계 수십개국 리메이크 제안" [Woo Young-woo’ is the most talked-about work in 2022 BCWW… Remake proposals in dozens of countries around the world] (בקוריאנית). News1. ארכיון מ-7 בספטמבר 2022. נבדק ב-6 בספטמבר 2022 – via Naver. {{cite web}}:  (עזרה)
תחפושת

תחפושות של בעלי חיים
ילד המחופש למתווך דירות בתהלוכת פורים בשנת 1951 בתל אביב
אישה בתחפושת של דוב
תחפושת היא בגד המציג את הלובש בזהות שונה מזהותו האמיתית. לעיתים כוללת מסכה או איפור. תחפושת נהוגה בחגיגות מסוימות כמו נשפי מסכות. ובחגים בדתות השונות, בהם: פורים ביהדות, ליל כל הקדושים ומרדי גרא בנצרות. תחפושת משמשת לעיתים למטרות התחזות.
בסיפורי המקרא

בסיפורי המקרא נכללים סיפורים אחדים של התחפשות, לשם הסתרת הזהות או לשם התחזות:
בספר בראשית מתואר כיצד הלבישה רבקה את יעקב בתחפושת, כדי שיצחק יעניק לו את הברכה שהתכוון לתת לעשו: ”וַתִּקַּח רִבְקָה אֶת בִּגְדֵי עֵשָׂו בְּנָהּ הַגָּדֹל, הַחֲמֻדֹת, אֲשֶׁר אִתָּהּ בַּבָּיִת; וַתַּלְבֵּשׁ אֶת יַעֲקֹב, בְּנָהּ הַקָּטָן. וְאֵת עֹרֹת גְּדָיֵי הָעִזִּים הִלְבִּישָׁה, עַל-יָדָיו וְעַל חֶלְקַת צַוָּארָיו” (ספר בראשית, פרק כ"ז, פסוקים ט"ו–ט"ז) יצחק חושד ואומר: ”הַקֹּל קוֹל יַעֲקֹב וְהַיָּדַיִם יְדֵי עֵשָׂו”, אך התחפושת משיגה את מטרתה: ”וְלֹא הִכִּירוֹ כִּי הָיוּ יָדָיו כִּידֵי עֵשָׂו אָחִיו שְׂעִרֹת וַיְבָרְכֵהוּ”.
כאשר שאול המלך הלך אל בעלת האוב מעין דור הוא התחפש, משום שידע שאם בעלת האוב תזהה אותו, היא תסרב לתת לו את שירותיה: ”וַיִּתְחַפֵּשׂ שָׁאוּל, וַיִּלְבַּשׁ בְּגָדִים אֲחֵרִים, וַיֵּלֶךְ הוּא וּשְׁנֵי אֲנָשִׁים עִמּוֹ, וַיָּבֹאוּ אֶל-הָאִשָּׁה לָיְלָה” (ספר שמואל א', פרק כ"ח, פסוק ח') כאשר שמואל עולה באוב מבינה בעלת האוב מי הגיע אליה וזועקת: ”לָמָּה רִמִּיתָנִי וְאַתָּה שָׁאוּל”.
כאשר ירבעם מלך ישראל שולח את אשתו אל הנביא אחיה השילוני, הוא מורה לה: ”קוּמִי נָא וְהִשְׁתַּנִּית, וְלֹא יֵדְעוּ כִּי אַתְּ אֵשֶׁת יָרָבְעָם” (ספר מלכים א', פרק י"ד, פסוק ב')
כאשר יהושפט ואחאב יוצאים למלחמה במלך ארם, אחאב מתחפש, ומציע גם ליהושפט לעשות כן: ”וַיֹּאמֶר מֶלֶךְ יִשְׂרָאֵל אֶל-יְהוֹשָׁפָט, הִתְחַפֵּשׂ וָבֹא בַמִּלְחָמָה, וְאַתָּה, לְבַשׁ בְּגָדֶיךָ; וַיִּתְחַפֵּשׂ מֶלֶךְ יִשְׂרָאֵל, וַיָּבוֹא בַּמִּלְחָמָה” (ספר מלכים א', פרק כ"ב, פסוק ל') התחפושת אינה מצילה את אחאב, והוא נהרג בקרב.
קרנבל

קרנבל הוא פסטיבל תחפושות וריקודים בהשתתפות הקהל. קרנבלים לרוב מלווים בתהלוכה בעלת אלמנטים קרקסיים. הקרנבל נחגג כאירוע נוצרי, אך אפשר לאתר את שורשי הקרנבל עוד לפני הנצרות בחגיגות היווניות לכבוד דיוניסוס ובחגיגות הרומיות לכבוד סטורנאליה. המילה "קרנבל" משמעותה "סילוק הבשר" או "פרידה מהבשר" (מלטינית: carni = בשר, vale = פרידה). באירופה נהגו הנוצרים הקתולים להתנזר מבשר ומכל הנאה גופנית אחרת במשך 40 יום או שישה שבועות לפני חג הפסחא, כהזדהות עם סבלו של ישו, תקופה הידועה כ'לנט'. לפני צום הבשר התקיימו חגיגות זלילה וחטאים, שבאיטליה, שווייץ, צרפת, פורטוגל וספרד התלוו למסיבות רחוב של ריקודים, תחפושות ומסכות. הקרנבל הגיע לשיאו בימי הביניים, אז היה נחוג במקומות רבים באירופה. בערים הגדולות התארכו החגיגות עד שלושה חודשים. אפשר למצוא סימנים לדעיכת הקרנבל האירופי, בעיקר במישור הסמלי, כבר בתקופת הרנסאנס, מאז נחוג יותר כמסורת ולא כחג דתי.
קרנבל > מרדי גרא

מרדי גרא הוא חג שמקורו במסורת הקרנבל הנוצרית, הנחוג ביישובים נוצריים רבים בעולם. פסטיבל המרדי גרא המתרחש זה כ-250 שנה בעיר ניו אורלינס שבארצות הברית הוא אחד המפורסמים שבהם. הרחובות של ניו אורלינס הופכים לחגיגות חסרות מעצורים הנמשכות מספר שבועות, של ריקודים, צעדות ושכרון חושים, בתחפושות ובגדים צבעוניים במיוחד.
ליל כל הקדושים

ליל כל הקדושים הוא חג נוצרי שחל ב־31 באוקטובר. בחג נהוג שילדים בתחפושות מפחידות מסתובבים בחוצות נושאים בידיהם לפידי חג מיוחדים - דלעות מנוקבות שפרצוף מפחיד נחתך בצידן האחד ונר דולק מאיר בתוכם. החג נולד בסקוטלנד שם רווח פחד מרוחות. על פי אמונתם, בכל ליל 31 באוקטובר, פרצו לביתם רוחות. המעשה שעשו על מנת להתמודד עם פחד זה היה לשים מתנות על מפתן הדלת בשביל הרוחות שיירגעו ולא ייכנסו לבית. מאז יש מנהג בקרב הנוצרים שב-31 באוקטובר מתחפשים ילדים בתחפושות מפחידות, ודופקים על דלתות הבתים בדרישה לקבל ממתקים. אם הילדים אינם מקבלים את מבוקשם, הם נוהגים לבצע תעלולים כנגד בני הבית.
עיד איל-בורברה

עיד איל-בורברה בערבית (عيد البربارة) הוא חג בקרב נוצרים במזרח התיכון, בעיקר בלבנון וסוריה לזכרה של ברברה הקדושה, מרטירית נוצרייה מהמאה ה-3 לספירה. החג נחוג בתחילת דצמבר ומתאפיין בלבישת תחפושות, אכילת ממתקים ומתן כסף לילדים.
מסיבת תחפושות

מסיבת תחפושות היא סוג של מסיבה שבה האורחים מגיעים מחופשים.
ראו גם

קוספליי
לקריאה נוספת

דניאל פרידמן, הרצחת וגם ירשת - משפט, מוסר וחברה בסיפורי המקרא, הוצאת דביר, 2000, הפרק "היבטים משפטיים של תחפושות", עמ' 84-60
הערות שוליים

↑   אילון גלעד, למה אוכלים אזני המן בפורים (ועוד כמה מנהגים), באתר הארץ, 24 בפברואר 2015
↑  עמר כהן, ‏בלי תחפושות ועם הרבה יין: כך חגגו יהודי תימן את פורים, באתר דבר העובדים בארץ ישראל, 20 במרץ 2017
↑   אילון גלעד, מאיפה הגיעה המילה "עַדְלָיָדַע", באתר הארץ, 24 בפברואר 2015
↑  משה גלעד, אם כבר קר, אז קרנבל, באתר הארץ, 29 בינואר 2004
↑  משה גלעד, באיזה קרנבלים הכי כדאי לחגוג, באתר הארץ, 23 בדצמבר 2012
↑  שרה ליאל, "הילדים לא מנסים להפחיד, רק רוצים ממתקים", באתר הארץ, 31 באוקטובר 2006
| --- | --- |
בקרת זהויות :  NDL: 00563639 
ילדים מחופשים בליל כל הקדושים
חגיגות המרדי גרא ברובע הצרפתי בניו אורלינס, 2003
אברהם זלמן איכילוב

| --- | --- |
אין תמונה חופשית
 לידה:  1835 דאוגבפילס, האימפריה הרוסית 
 פטירה:  1893 (בגיל 58 בערך) 
 מקום קבורה:  בית הקברות סגולה 
 
אברהם זלמן איכילוב (בכתיב ארכאי: איחילעוו) (תקצ"ה, 1835 – ט"ז באב תרנ"ג, יולי 1893) היה איש העלייה הראשונה, ממתיישבי יהוד ופתח תקווה, עסקן ציבור וחבר ועד חובבי ציון בארץ ישראל. אבי משפחת איכילוב, שכמה מבניה היו עסקני ציבור ידועים.
ביוגרפיה

נולד בדוינסק שבלטביה (באימפריה הרוסית) ליעקב איכילוב. קיבל חינוך תורני. נשא את אלקה (בתו של יעקב אשקלוני). לאחר נישואיו התיישב באלכסנדרובסק שבפלך יקטרינוסלב (אוקראינה).
בשנת ה'תרמ"א (1881), עם פרוץ הפרעות ביהודי רוסיה, נסע לאמריקה ולאירופה כדי לבדוק אפשרויות להגירה ובשובו הודיע כי האפשרות היחידה היא ארץ ישראל. בשנת ה'תרמ"ב (1882) ביקר אברהם קופלמן ברוסיה בשליחות מייסדי פתח תקווה על מנת למכור חלקות קרקע ולעודד יהודים לעלייה לארץ ישראל. איכילוב רכש ממנו חלקת קרקע, בשנת ה'תרמ"ד (1884) עלה לארץ ישראל. תחילה התגורר ביפו, לאחר מכן התיישב ביהוד, ועם עזיבת התושבים את המקום עבר לפתח תקווה. בשנת ה'תרמ"ו (1886) נבחר לוועד חובבי ציון בארץ, יחד עם יהושע אוסוביצקי, דוד גוטמן וישראל בלקינד. באחת מנסיעותיו למקוה ישראל בענייני המושבה, שהיה מעסקניה, נפצע קשה על ידי ערבים.
נקבר בבית העלמין גני אסתר בראשון לציון.
בניו

יעקב איכילוב (1873 – 1943) – חקלאי ומדריך לחקלאות בפתח תקווה. בניו הם: משה איכילוב, עזרא איכילוב, נחמיה איכילוב (חתנו של אהרן לייב מכנס).
יצחק איכילוב – מעסקני פתח תקווה. נשא את גולדה, בתו של אליעזר ליפמן קמניץ (בנו של מנחם מנדל מקאמיניץ, מייסד בית המלון הראשון בירושלים קאמיניץ). על שמו רחוב במרכז העיר.
הערות שוליים

↑  אברהם זלמן איכילוב באתר GRAVEZ
יולנדה דיאס

יולנדה דיאס פרס (בספרדית: Yolanda Díaz Pérez; נולדה במחוז לה קורוניה ב-6 במאי 1971) היא פוליטיקאית ועורכת דין ספרדייה המכהנת כסגנית ראש ממשלת ספרד מאז 2021, ושרת העבודה והכלכלה בממשלת ספרד מאז 2020. היא חברה בקונגרס הנציגים מאז 2016, והייתה בעבר חברת מועצה בעיריית פרול (2003–2012) וחברה בפרלמנט של גליסיה (2012–2016).
ביוגרפיה

יולנדה דיאס נולדה בסן ולנטין ב-6 במאי 1971, למשפחה של אנשי איגודים מקצועיים ידועים בגליסיה שהיו מעורבים באקטיביזם נגד המדינה הספרדית.
דיאס קבלה תואר שני במשפטים מאוניברסיטת סנטיאגו דה קומפוסטלה, ומאוחר יותר קיבלה תואר שלישי. עם סיום לימודיה החלה לעבוד כעורכת דין והתמחתה בדיני עבודה.
קריירה פוליטית

דיאס הצטרפה למפלגה הקומוניסטית של ספרד בגיל צעיר, וב-2003 הפכה לחברה במועצת העירייה בפרול.
היא נבחרה לחברה בפרלמנט ה-9 של גליסיה, כמייצגת מחוז לה קורוניה.
דיאס התמודדה בבחירות הכלליות בספרד ב-2015 (אנ'), והפכה לחברה בבית התחתון של הפרלמנט הספרדי. היא שמרה על מקומה גם בבחירות הכלליות ב-2016, באפריל 2019 ובנובמבר 2019.
קריירה פוליטית > שרת העבודה והכלכלה

דיאס מונתה לשרת העבודה והכלכלה בממשלת סנצ'ס השנייה, והושבעה ב-13 בינואר 2020. דיאס, שהציבה את המאבק בעבודה מסוכנת כיעד העיקרי שלה, והבטיחה לבטל את הרפורמה בשוק העבודה מ-2012.
כשרת העבודה, דיאס השתתפה במשא ומתן שסלל את הדרך להעלאת שכר המינימום ל-950 יורו לחודש, בנוסף לאיסור של פיטורי עובדים בנסיבות רפואיות. בתגובה למגפת COVID-19, דיאס ניהל משא ומתן עם איגודי עובדים ומעסיקים על יישום תוכנית חל"ת, וכן על חקיקת חוק העבודה מהבית.
קריירה פוליטית > שרת העבודה והכלכלה > סגנית ראש הממשלה

ב-15 במרץ 2021, סגן ראש הממשלה פבלו איגלסיאס (אנ') הודיע כי יעזוב את התפקיד כדי להתמודד כמועמד פודמוס בבחירות האזוריות במדריד, שהוקדמו עקב קריסת הממשלה השמרנית של איסבל דיאס איוסו שהוקמה על ידי המפלגה העממית ומפלגת האזרחים, בתמיכת ווקס. כשהכריז על מועמדותו, העביר פבלו איגלסיאס את תפקיד סגן ראש הממשלה ליולנדה דיאס, שקיבלה את התפקיד באופן רשמי באותו יום.
בנובמבר, דיאס הודיעה על כוונתה ליצור פלטפורמה פוליטית להתמודדות בבחירות הכלליות הבאות בספרד. באותו חודש, דיאס גם הודיעה כי עד סוף 2022 יבוטלו רפורמות העבודה מתקופת מריאנו רחוי. זה אושר לבסוף ב-3 בפברואר 2022.
ב-18 במאי 2022, דיאס הכריזה בפומבי על איחוד מפלגות חדש בשם סומאר (אנ') לקראת הבחירות, מתוך כוונה להתמודד בבחירות הכלליות בספרד ב-2023 (אנ').
לאחר הבחירות, בנובמבר 2023, היא מונתה שוב לאותם התפקידים בממשלתו השלישית של פדרו סנצ'ס.
עמדות פוליטיות

דיאס, עדיין חברה במפלגה הקומוניסטית של ספרד, נמנעת כעת מלהכריז על עצמה ככזו, אף על פי ששיבחה את משטרי פידל קסטרו בקובה והוגו צ'אבס בוונצואלה.
בשנת 2021 דיאס כתבה בחיוב על המניפסט הקומוניסטי.
במהלך קמפיין בחירות ב-2023 במדריד, היא הביעה את רצונה להיפרד מהפוליטיקה הדו-מפלגתית. דיאס מתארת את עצמה כאתאיסטית, אך טוענת שהמפגש עם האפיפיור פרנציסקוס, המבקר בקביעות את הקפיטליזם, היה "המפגש החשוב ביותר" בחייה, והשניים שומרים על קשר כי "יש להם כל כך הרבה במשותף".
דיאס מתנגדת בתוקף לקיום משאל עם לעצמאות בקטלוניה ומדגישה שהפתרון היחיד הוא דיאלוג ופתרון של שלום לסוגיה.
היא מבקשת להפחית את שבוע העבודה מ-40 שעות ל-37.5 שעות, ללא כל הפחתה בשכר. היא גם הציעה לפתוח "דיון חברתי גדול" על "רציונליזציה של שעות העבודה", בהתחשב בכך שעובדים ספרדים מסיימים בממוצע את יום העבודה שלהם מאוחר יותר מעמיתיהם האירופים. מפלגות האופוזיציה הימניות התנגדו נחרצות לתוכנית זו. ווקס (מפלגה) טענה שהממשלה רצתה להטיל "טרור קומוניסטי".
עמדות פוליטיות > יחסה לישראל

מספר ימים לאחר טבח שבעה באוקטובר, ב-12 באוקטובר 2023, גינתה יולנדה את "האפרטהייד הישראלי" נגד העם הפלסטיני.
ב-24 במאי 2024 אמרה כי "פלסטין תשוחרר מהנהר לים", שיש הרואים כסיסמה אנטישמית הקוראת להשמדת מדינת ישראל. היא גם קראה לאיחוד האירופי לבטל את כל ההסכמים עם ישראל.
חרב האמת

| --- | --- |

כריכת הספר הראשון בסדרה
 
 ספרי הסדרה
 חוק הקוסמים הראשון אבן הדמעות דם העדה מקדש הרוחות נשמת האש Faith of the Fallen The Pillars of Creation Naked Empire Chainfire Phantom Confessor 
 מידע כללי
 מאת:  טרי גודקיינד
 שפת המקור:  אנגלית
 סוגה:  פנטזיה אפית
 הוצאה
 תאריך הוצאה:  15 באוגוסט 1994-13 בנובמבר 2007
 הוצאה בעברית
 הוצאה:  ינשוף, מובי דיק
 תאריך:  2006–2014
 תרגום:  רמי שלהבת
 פרסים
 100 ספרי המדע הבדיוני והפנטזיה הטובים ביותר של NPR (11 באוגוסט 2011) 
 
חרב האמת (באנגלית: The Sword of Truth) היא סדרת ספרי פנטזיה אפית שנכתבו בידי הסופר האמריקאי טרי גודקיינד. הספר הראשון בסדרה, "חוק הקוסמים הראשון", פורסם בשנת 1994, ואחריו יצאו עוד 20 ספרים, בהם ספר קצר, "חוב העצמות", המפרט את הרקע לעלילת הספר הראשון. עד שנת 2008 נמכרו למעלה מ-25 מיליון עותקים מספרי הסדרה ברחבי העולם, והיא תורגמה ליותר מ-20 שפות. ספרים אחדים בסדרה תורגמו גם לעברית. סדרת טלוויזיה בשם "אגדת המחפש", המבוססת על סדרת הספרים, יצאה ב-1 בנובמבר 2008.
עלילה

הסדרה עוסקת בעולם המחולק לשני אזורים עיקריים: העולם החדש והעולם הישן. העולם החדש מכיל שלושה אזורים - הנפה המערבית השוכנת במערב, ד'אהרה ממזרח, והארצות התיכונות השוכנות ביניהם. בתחילת העלילה ד'אהרה נשלטת בידי דארקן ראהל, קוסם רב עצמה, נצר למשפחת הקוסמים החשובה - "ראהל", שבעבר שלטה בחלק מד'אהרה, ואביו של דארקן - פאניס ראהל - איחד את כולה תחת שליטתו. מועצת נבחרים אחראית לרווחתם של תושבי הארצות התיכונות, כאשר האם המוודה עומדת בראשם. המוודות הן קבוצת נשים אשר בכל אחת מצויה היכולת לאלץ אדם להיות נאמן לה לחלוטין, ובכך להגשים את ייעודן, כלומר, למצוא את האמת. הנפה המערבית, היא אזור שהוקם בשביל אילו שלא רצו כל קשר עם קסם, ועל כן אין בה קסם כלל. האזור נשלט גם הוא בידי מועצת נבחרים.
הפרוטגוניסט הראשי הוא בחור צעיר בשם ריצ'רד סייפר, מורה דרך ביערות הרטלנד בנפה המערבית, אשר חייו הפשוטים משתנים לבלי הכר כאשר הוא נבחר לרודף אמת. במהלך הסדרה, ריצ'רד לומד אודות מורשתו בעודו מבקש לעצור את אלה הרוצים להשתלט על העולם.
עלילה > חוק הקוסמים הראשון

הספר הראשון, "חוק הקוסמים הראשון", מתרחש בעולם החדש כעשרים שנה לאחר ששני גבולות קסומים הוקמו כדי להפריד בין שלושת האזורים. אימפריית ד'אהרה מתעצמת בראשותו של דארקן ראהל, ולאחר שהחליש את הגבול לארצות התיכונות, הוא פולש אליהן ומשתלט על שטחיהן תוך כדי שהוא מחפש אחר כוח הקסם העתיק של אורדן. הספר מתחיל מספר שבועות לאחר שאביו של ריצ'רד נרצח. ריצ'רד נתקל באישה בשם קאהלן אמנל, מוודה שהגיעה מהארצות התיכונות ואשר מחפשת אחר הקוסם הראשון. הוא מגלה שהקוסם אותו היא מחפשת הוא חברו הטוב ומורו הרוחני של ריצ'רד, זדיקוס ז'ול זורנדר ("זד"). זד מכריז על ריצ'רד כעל רודף האמת והוא מקבל על עצמו את תפקיד. שלושת החברים החדשים יוצאים למסע בעקבות תיבת אורדן האחרונה, לה זקוק דארקן ראהל בטרם ישתמש בקסם של אורדן. לאורך הדרך, ריצ'רד וקאהלן מתאהבים, וזד מזהה בריצ'רד תכונות של קוסם בעל מתת. הספר הראשון מסתיים כאשר ריצ'רד מביס את דארקן ראהל בכך שגורם לו לעשות טעות בהפעלת הקסם של אורדן, ומורשתו האמיתית של ריצ'רד כבעל מתת וכבנו (שלא מדעת) של דארקן ראהל - ובכך נצר של משפחת ראהל - מתגלה.
חוק הקוסמים הראשון הוא "אנשים הם טיפשים ויאמינו בשקר, כי הם רוצים להאמין שזה נכון, או שהם פוחדים לדעת את האמת". לאורך הספר, הן ריצ'רד והן ראהל משתמשים בחוק כדי לנהל מאבקים ועימותים שונים.
עלילה > חוק הקוסמים השני - אבן הדמעות

בספר השני נאלץ ריצ'רד להתמודד עם ההשלכות של השימוש בתיבות של אורדן על ידי ראהל, תוך כדי שהמתת מתפרצת בו וגורמת לו לכאבי ראש. פתיחת התיבות יצרה קרע בין העולם התחתון לעולם החיים, ו"שומר העולם התחתון" (מכונה גם "השומר" או "הנוטר") מאיים להתפרץ לעולם החיים.
העלילה מתחילה כאשר ריצ'רד וקהלן נמצאים אצל אנשי הבוץ. לריצ'רד וקהלן מגיעות 3 נשים אשר מציגות עצמן כ"אחיות האור", ומבקשות מריצ'רד שישים על עצמו קולר (רהד'אן) שימנע את כאבי הראש, ויצטרף אליהם על מנת שילמדו אותו את השימוש במתת. בתחילה ריצ'רד מסרב ללכת איתן, ובכל סירוב האישה שהציגה לו את הבקשה מתאבדת ומעבירה את המשימה לבאה בתור. לפני הפעם השלישית, ריצ'רד מכנס "התכנסות" של רוחות האבות של אנשי הבוץ, אך בעקבות הקרע האירוע משתבש, ובמקום לפגוש את רוחות האבות הוא נפגש עם אביו - דארקן ראהל, שמתגלה כסוכן ומשרת של השומר. דארקן מסמן את ריצ'רד בסימנו של הנוטר, וריצ'רד מאבד את הכרתו ומתחיל לגסוס. דנה מגיעה לקאהל ואומרת לו שבשל התהליך שריצ'רד עבר אצלה הוא לעולם לא ישים קולר על צווארו, אך אם לא ישים את הקולר הוא ימות. דנה אומרת לקאהלן שהיא מוכנה לקחת במקום ריצ'רד את סימנו של הנוטר, אך עליה להבטיח שתדאג שריצ'רד ילך עם וורנה. קאהלן מבטיחה, וריצ'רד ניצל. כשוורנה מגיעה לדרוש מריצ'רד לבוא איתה הוא מנסה לסרב, אך קהלן גורמת לו לחשוב שרק אם ייקח את הקולר הוא יוכיח לה שהוא אוהב אותה, וריצ'רד לוקח את הקולר והולך עם וורנה.
במהלך המסע להיכל הנביאים, ריצ'רד לא משתף פעולה עם וורנה, ונמנע מלעזור בכל דרך שהיה יכול. בהמשך מתחבר רצ'רד לוורנה והם הופכים לבעלי ברית. בהיכל הנביאים מגלים ריצ'רד ווורנה שיש בהיכל "אחיות אופל" - אחיות שהתפתו לעבוד עם הנוטר. בדרך הקשה, הם גם מגלים שהם קיבלו מהנוטר את היכולת להשתמש בקסם מחסרי, ובכך לעקוף בקלות כל מחסום קסום שהוצב על ידי קסם מוספי בלבד.
ריצ'רד לומד שבשל שונות ה"האן" הנשי מה"האן" הגברי, הכשרת קוסמים על ידי בעלות האוב נערכת כ - 100-200 שנים, ולכן, כאשר נוסד היכל הנביאים, הוצב לחש שמאט את הזמן בתוך ההיכל כך שאדם מזדקן בהיכל בקצב איטי פי 15-20, ובכך - הוא צפוי לצאת מהיכל הנביאים הרבה אחרי שקאהלן תמות מזקנה. ריצ'רד מנסה לצאת מההיכל, אלא שכל עוד הראד'הן סביב צווארו, הוא כבול לאזור ההיכל. אך כיוון שריצ'רד הוא זה ששם על עצמו את הראד'הן, נדרש קוסם בעל יכולת שימוש בקסם מחסרי על מנת להוריד אותו. נסיונותיו של ריצ'רד להפטר מהראד'הן כללו הסכם חשאי בין ריצ'רד לבין אחת האחיות, שהיא תסיר ממנו את המתת וכך תוכל להסיר ממנו את הקולר, אך תוך כדי התהליך מבין ריצ'רד שהיא אחות אופל, והוא קוטע את התהליך.
בעקבות ההצלחה, הופקה סדרת הטלוויזיה "אגדת המחפש" ("Legend of the Seeker") המבוססת על עלילות סדרת הספרים. הסדרה הסתיימה לאחר שתי עונות בלבד, למרות מספר מכובד של צופים (כ-2.2 מיליון).
ספרי הסדרה

ספרי סדרת חרב האמת, לפי סדרם, הם:
חוק הקוסמים הראשון (Wizard's First Rule) - יצא לאור בעברית בשנת 2006.
אבן הדמעות (Stone Of Tears) - יצא לאור בעברית בשנת 2008.
דם העדה (Blood Of The Fold) - יצא לאור בעברית בשנת 2011.
מקדש הרוחות (Temple Of The Winds) - יצא לאור בעברית בשנת 2012.
נשמת האש (Soul Of The Fire) - יצא לאור בעברית בשנת 2015.
Faith of the Fallen.
The Pillars of Creation.
Naked Empire.
Chainfire.
Phantom.
Confessor.
בשנת 2011 יצא לאור בעברית ספר נוסף בסדרה, שנקרא "חוב העצמות" (Debt Of Bones), על האירועים שיצרו את הרקע לספר הראשון, ובפרט על יצירת הגבולות.
ספר נוסף בסדרה, נקרא "The First Confessor: The Legend of Magda Searus" והוא מספר על מגדה סיארוס, המוודה הראשונה.
סדרות המשך

לסדרה ישנם שתי סדרות המשך "ריצ'רד וקהלן" (The Richard and Kahlan series) ו"קורותיה של ניקי" ("The Nicci Chronicles").
ריצ'רד וקהלן היא סדרה בת ארבעה ספרים המתרחשים לאחר סיום ספרי חרב האמת והם:
The Omen Machine
The Third Kingdom
Severed Souls
Warheart
קורותיה של ניקי היא סדרה בת שלושה ספרים והם:
Death's Mistress
Shroud of Eternity
Siege of Stone
צפוי לצאת לאור עוד ספר בסדרה שטרם נודע שמו.
ספר נוסף שמשויך לסאגה הוא "The Scribbly Man" הוא לא מתקיים בעולם הפנטזיה של הסדרה אך הוא מקושר אליה.
דמויות עיקריות

ריצ'רד (סייפר) ראהל - גיבור הסדרה. מורה דרך צעיר מיערות הרטלנד בנפה המערבית. בתחילת הסדרה קיבל את תפקיד הרודף שמשמעותו היא שאינו מחויב לשום דבר מלבד האמת עצמה, ובהמשך מתגלה גם כקוסם בעל מתת שלא הייתה קיימת 3000 שנה - קוסם מלחמה. בנו של דארקן ראהל ונכדו של זד. יוצא עם קאהלן למסע להצלת הארצות התיכונות והעולם כולו.
קאהלן אמנל - האם המוודה, והמוודה האחרונה שקיימת אחרי שדארקן ראהל הרג את כולן. היא מתוארת כבעלת עיניים ירוקות (בסדרת הטלוויזיה מופיעה עם עיניים כחולות), שיער חום ארוך וגולש וכמעט תמיד לבושה בשמלת המוודה הלבנה. למוודה יש כוח שכאשר היא מפעילה אותו על מישהו הוא הופך להיות לעבד שלה, שמאוהב בה עד עמקי נשמתו ויעשה הכל כדי לרצות את גבירתו.
זדיקוס ז'ול זורנדר (זד) - קוסם מהמעלה ראשונה, הקוסם הראשון, סבו, ידידו ומורו של ריצ'רד.
דארקן ראהל - קוסם רב עוצמה וחסר מצפון המאיים להשתלט על הארצות התיכונות ולשעבד את האנשים שחיים שם, אביו של ריצ'רד (שלא במתכוון).
קארה -מורד סית' (חבורת לוחמות עלית, שנאמנותם נתונה לאדון ראהל. בעלות יכולות ללכוד משתמשים בקסם שמפעילים את קסמיהם נגדיהם). נאמנה לריצ'רד, ואף הופכת להיות אחת מחברותיו הקרובות ביותר.
שוטה - מכשפה בעלת כוח רב, עוזרת לריצ'רד בעת מסעו. ככל המכשפות, שוטה בעלת יכולות נבואיות, והיא משתמשת בהן על מנת לתמרן את המציאות, לרוב על ידי הכוונה של ריצ'רד.
ג'גנג' - קיסר המסדר הקיסרי, שואף ליצור עולם ללא קסמים. ג'גנג הוא מהלך בחלומות, ועל כן יש לו את היכולת להיכנס לתודעתם של משתמשים בקסם ולשלוט בגופם ובמחשבתם לחלוטין בזמן שהם ישנים.
דֶנה - מורד סית' (חבורת לוחמות עלית, שנאמנותן נתונה לאדון ראהל. בעלות יכולת ללכוד משתמשים בקסם שמפעילים את קסמם נגדיהן). דנה לוכדת את ריצ'רד ומשעבדת אותו עד לשבירתו. לאחר שריצ'רד מבין איך לחסום את שליטתה, הוא הורג אותה ומשחרר את קסמו. לאחר מותה מצטרפת אל הרוחות הטובות.
אדיי - בעלת אוב, ידידתו של צ'ייס, עוזרת לחבורה אחרי שהם מותקפים בקרבת הגבול. היא העניקה לאמה של קאהלן שרשרת עם עצם כדי שתגן עליה, ואחר כך על בתה. כאשר הם פוגשים אותה היא מעניקה לקאהלן שרשרת דומה שתגן עליה בעת שהם חוצים את הגבול.
צ'ייס - ראש שומרי הגבול של הנפה המערבית, ידיד של ריצ'רד.
האחות וורנה - אחות אור המופיעה בספר השני בסדרה. בספר השלישי ממונה להגמונית.
ההגמונית - מנהלת את היכל הנביאים, ההגמונית אנלינה אלדורן מופיעה בספר השני. בספר השלישי מתמנה וורנה להגמונית חדשה.
נתן הנביא - נתן ראהל, קוסם-נביא המופיע בספר השני בסדרה, ואחד מאבות אבותיו של ריצ'רד.
ניקי - בעלת אוב רבת עוצמה, אחות האופל אשר עוברת צד ועוזרת לריצ'רד במסעו. מופיעה בקצרה בספר השלישי ואחר כך בספר השישי ואילך.
גרטץ' - יצור המכונה "גאר". הגארים נחשבים ליצורים מסוכנים, חכמים ואלימים. ריצ'רד הציל את הגאר כשהיה תינוק, ובכך הגאר פיתח חיבה גדולה לריצ'רד והוא נאמן לו בכל ליבו.
מקומות בסדרה

הנפה המערבית - החלק המערבי של העולם החדש, נוצר על ידי הצבת הגבול על ידי זד לאחר מלחמת ד'הארה והארצות התיכונות. נועד להיות מקום ללא קסם עבור אילו שלא רצו להיות מעורבים בו. מקום גדילתו של ריצ'רד.
הארצות התיכונות - האזור שנמצא במרכז העולם החדש, אזור עם יצורי ומשתמשי קסם רבים. העמים והיצורים באזור מאוגדים תחת מועצה מייצגת אשר בראשה האם המוודה. אחד העקרונות של עמי האזור הוא שקוסמים לא אמורים להיות שליטי מדינות.
העולם החדש - האזור שבו נמצאים הארצות התיכונות ד'הארה והנפה המערבית. מופרד מהעולם הישן בעזרת שני מגדלי התופת שהושמדו בספר השלישי. העולם הישן הוא האזור שבמהלך המלחמה הגדולה שארעה 3000 שנים קודם לאירועי הסדרה - תמך בקיום הקסם, ונלחם על מנת שיישאר.
העולם הישן - שם נמצא היכל הנביאים. האזור שבמלחמה הגדולה ניסה למחות ולהעלים את קיום הקסם.
היכל הנביאים - מקום בעולם הישן בעיר טנימורה. שם אחיות האור מאמנות קוסמים צעירים להיות קוסמים.
היכל העם - מקום מושבו של האדון ראהל. נמצא באזור המזרחי של העולם החדש-ד'הארה.
ארמון המוודות - מקום מושבה של האם המוודה אשר ממוקם באיידנדריל.
מושגים

האן - הקשר הנפשי שיש לבעלי הקסם עם הקסם שלהם. לכל סוג של משתמש קסם, יש האן בעל אופי שונה.
קסם מוספי - סוג הקסם הנפוץ יותר, מגיע מאת "הבורא". קסם שמאפשר לשנות או לעצב דברים, אך לא להחסיר. בעל יכולות לחימה חלשות יחסית להופכי לו.
קסם מחסרי - סוג קסם נדיר יחסית, מגיע מהנוטר והעולם התחתון. קסם שמאפשר להחסיר חומר ולבטל קסם מוספי. ריצ'רד הוא בעל המתת הראשון זה 3,000 שנים בעל מתת מחסרי (קוסמים ובעלות אוב בעלי קסם מחסרי המופיעים בסדרה רכשו את היכולת,אך לא נולדו עם מתת אליה).
הערות שוליים

↑  "Terry Goodkind Moves to Putnam for Three-Book Deal". Sgglit.com, June 26, 2008